cyanic-selkie/wikianc huggingface dataset:
Brian Azzarello
Sammen med Risso har han også laget Batman-serien Broken City (2003). Han har også skrevet Superman-serien For Tomorrow (med Jim Lee, 2004-2005. Han har også skrevet westernserien Loveless (med Marcelo Frusin) og tegneserieromanen Filthy Rich (med Victor Santos, 2009). Azzarello har også skrevet for skrekkserien Hellblazer.
Deler av 100 Bullets er utgitt på norsk.
Birgu
Geografi
Birgu har et areal på 0,5 km². Folketellingen i 2011 viste et innbyggertall på 2,489.
Historie
I tidlig middelalder var Birgu en liten fiskerlandsby. Dominikanere bygget i 1528 kirke har. Johanitterne lette etter en strategisk gunstig beliggende hovedstad for Malta, og i 1532 falt valget på Birgu. Byen etterfulgte da den gamle hovedstaden Mdina. Johanitterne gjorde Laurentiuskirken (etter Laurentius av Roma) til sin klosterkirke. De bygget et hospital og flere herberger. Ettersom de forventet invasjon av tyrkerne bygget de befestninger. I den store beleiringen av Malta i 1565 spilte Birgu og dets Fort St. Angelo en avgjørende rolle. For sin rolle i beleiringen fikk byen navnet Citta Vittoriosa (den seierrike byen), et navn som er i bruk også idag sammen med navnet Birgu.
Johanitterne grunnla Valletta og i 1571 overtok Valletta som hovedstad. Birgu beholdt sin viktige forsvarsstrategiske posisjon. Millitæranleggene ble videreutviklet. Dockyard Creek ble havnen for ordenens flåte. Pave Gregor XIII gjorde i 1574, som en erstatning for hovedstadsfunksjonen, Birgu til residens for Maltas inkvisitor. Dette varte til 1798.
Lorenzo Gafà, som har tegnet mange kirker på Malta, fikk i 1681 oppdrag fra Johanitterne for nybygg av Laurentius kirken. Den stod ferdig i 1697. Malterserordenen tapte for Napoleon i 1798. Allerede i 1800 ble hans tropper fordrevet av britene som besatte Malta. De utvidet havnen i Birgu og bygget et viktig verft der. Dette ble under andre verdenskrig utsatt for bombing fra italienske og tyske fly, med store ødeleggelser også i boligområdene rundt.
I 1979 forlot de siste britiske soldatene Birgu, og idag er det et frihetsmonument utenfor Laurentius kirken. I Dockyard Creeek ble det i 2005 anlagt en lystbåthavn som har plass til over hundre lystbåter.
Gul syremåler
Gul syremåler (Timandra comae) er en sommerfugl i gruppen av de egentlige målere (Geometridae). Denne arten, som inntil nylig har blitt blandet sammen med slektningen grå syremåler (Timandra griseata), er funnet vest til Rogaland i Norge.
Levevis
Areten finnes på enger og i veikanter der det vokser syrer (Rumex spp.), som er larvenes næringsplante. Den har to generasjoner hver sommer, som flyr henholdsvis i mai – juni og i august – september.
Utbredelse
Arten finnes over hele Europa. I Norge er den funnet langs kysten vest til Rogaland.
Ørjan Stedjeberg
Ørjan Stedjeberg (født 24. september 1977 i Bergen) er en norsk musiker som er kjent under artistnavnet «Hoest».
Han er gitarist, trommeslager og vokalist i Taake og synger live for Gorgoroth. Han er kjent særlig for sin markante, spøkelsesaktige vokal på klingende bergensk og energiske konsertopptredener, foruten å være låtskriver i Taake.
Engurtemåler
Engurtemåler (Scopula immorata) er en sommerfugl i gruppen av de egentlige målere (Geometridae). Den er bare funnet på det sørlige Østlandet i Norge.
Utseende
En liten til middelsstor (vingespenn 20 – 27 mm), slank, brun og hvit måler. Vingene er lyst gråbrune til gulbrune, i den ytre delen med tre bølgete, hvite tverrbånd. I vingenes indre del er det mer eller mindre utydelige, lyse tverrbånd, noen ganger dominerer den lyse fargen. Vingene har spredte, mørkere skjell over hele vingeflaten. Larven er naken, lang og tynn, lysbrun med to mørkbrune lengdestriper langs ryggen.
Levevis
Arten er knyttet til varme, tørre enger. Larven lever på burot, markmalurt, ryllik og andre urter. De voksne målerne flyr i en eller to generasjoner mellom mai og august.
Utbredelse
Arten finnes i hele Europa unntatt lengst i vest. Den er nå trolig utdødd i Storbritannia. I Norge er den bare funnet på Østlandet.
Tracy Wilson
Tracy Wilson (født 25. september 1961 i Lachine i Québec), canadisk kunstløper som deltok i de olympiske vinterleker 1984 i Sarajevo og 1988 i Calgary.
Wilson vant en olympisk bronsemedalje i kunstløp under vinter-OL 1988 i Calgary. Sammen med Robert McCall kom hun på tredjeplass i isdans, bak Natalja Bestemjanova / Andrej Bukin og Marina Klimova / Sergej Ponomarenko fra Sovjetunionen.
I 1988 ble hun og Robert McCall tildelt Order of Canada.
Heinrich Bach
Etter faren, Johannes Bachs, tidlige død overtok den eldre broren Johann ansvaret for Heinrich og gav ham undervisning i orgelspill. I 1635 gikk Heinrich inn i Erfurts Ratsmusikanten som ble ledet av broren Johann. I 1641 ble han organist i Liebfrauen- og Oberkirche i Arnstadt, en post han beholdt til sin død.
I 1642 giftet Bach seg med Eva Hoffmann, yngste datter av bymusikanten i Suhl.
Bevarte verk
Bare få av Heinrich Bachs komposisjoner er bevart.
Helge Muxoll Schrøder
Helge Muxoll Schrøder (født 27. november 1924 i Horsens, død 2. mars 2012) var en dansk roer som deltok i de olympiske leker 1948 i London og 1952 i Helsingfors.
Schrøder vant en olympisk sølvmedalje i roing under OL 1948 i London. Han var med på den danske fireren uten styrmann som kom på andreplass bak Italia. Roøvelsene ble gjennomført i perioden 5. til 8. august 1948 på Themsen. Roerne på den danske båten var Helge Halkjær, Aksel Bonde Hansen, Helge Muxoll Schrøder og Ib Storm Larsen.
Motforestilling
Motforestilling er en norsk film fra 1972, regissert av Erik Løchen.
Filmen var et forsøk på ikke-linjær historiefortelling og fikk blandede kritikker da den kom. Programheftet fremhever som plott for filmen «Den alminnelige mann, hvilken rolle spiller han i politikken?»
Filmen forteller om en filminnspilling hvor ingen ferdig handlingsutvikling foreligger, og man bare jobber ut fra stikkord til scener som er fantasi i dag, men kan være virkelighet i morgen.
Aktenes rekkefølge
Filmen ble en tid etter premieren klipt om slik at de fem aktene (filmrullene på den originale 35mm-utgaven) skulle kunne vises i valgfri rekkefølge. Løchen sto selv bak visninger i flere rekkefølger, men det er også blitt arrangert visninger med ren tilfeldig visning av aktene. I DVD-utgaven av filmen er denne muligheten ivaretatt.
Paulo Bento
Paulo Bento er en kommune i delstaten Rio Grande do Sul i sørregionen av Brasil.
Axel Bonde Hansen
Axel Bonde Hansen (født 29. mai 1918 i Horne, død 27. mai 1996) var en dansk roer som deltok i de olympiske leker 1948 i London.
Bonde Hansen vant en olympisk sølvmedalje i roing under OL 1948 i London. Han var med på den danske fireren uten styrmann som kom på andreplass bak Italia. Roøvelsene ble gjennomført i perioden 5. til 8. august 1948 på Themsen. Roerne på den danske båten var Helge Halkjær, Aksel Bonde Hansen, Helge Muxoll Schrøder og Ib Storm Larsen.
Kusk
Kusken var han som styrte hest og vogn under transport av mennesker. Ofte var passasjervogner utstyrt med eget kuskesete utenpå passasjerrommet. Plasseringen av dette kunne variere.
Lawalde
Lawalde er en kommune i den sørvestlige delen av Landkreis Görlitz i Direktionsbezirk Dresden i Fristaten Sachsen. Kommunen har 2 053 innbyggere (31. desember 2008) og er en del av forvaltningsfellesskapet Löbau.
Kusk
Som yrke kunne det være på heltid, som på større post- og passasjerruter eller tilfeldig deltid. Noen steder var kusken en ansatt, mens andre kusker satset på selveierskap der dette var mulig. Mange steder hadde stallkaren kusking som tilleggsarbeide. Størrelsen på kjøretøyet kunne variere, fra karjol til diligense.
Lawalde
Lawalde ligger omkring 5 km sørvest for Löbau midt i det vernede landskapet Lausitzer Berland. Høyeste punkt er Hochstein (542 m) og Kötschauer Berg (467 m). Bundesstraße 178 går øst for kommunen. Gjennom stedet flyter Laubaer Wasser som er en side-elv til Litte.
Den 1. mars 1994 ble de to tidligere kommunene Kleindehsa og Lauba innlemmet i Lawalde. Lawalde er første gang omtalt i 1290 av forpakteren Friedrich (Frisco) von Lewenwalde, som stedet er oppkalt etter. Kleindehsa omtales første gang i en handelsavtale fra 1242.
Lawalde ble i mars 1998 tidelt den offisielle tittelen «statlig anerkjent turiststed».
Mother Jones
Mary Harris Jones (født 1. august 1837, død 30. november 1930), bedre kjent som Mother Jones, var en prominent amerikansk arbeider-organisator. I 1984 ble hun innvotert i National Women's Hall of Fame.
Biografi
Hun ble født Mary Harris, datter av en romersk-katolsk bonde nær byen Cork, Irland. Encyclopædia Britannica lister hennes fødselsdag som 1. august 1837, selv om hun selv hevdet at den var den 1. mai 1830.
De første år
De to store vendepunktene i hennes liv var da hun først mistet sin mann og fire barn under en gulfeber-epidemi i Tennessee i 1867, og da hun så mistet sin eiendom under den store brannen i Chicago i 1871. Tvunget til å forsørge seg selv ble hun involvert i arbeiderbevegelsen og sluttet seg til Knights of Labor, en forløper for Industrial Workers of the World (IWW eller «Wobblies»), som hun hjalp med å stifte i 1905. Hun var aktiv som organisator og underviste i streiker over hele landet. Hun var særlig involvert i United Mine Workers (UMW) og Socialist Party of America. Som en fagforeningsorganisator vant hun berømmelse for å organisere hustruer og barn i demonstrasjoner for deres krav. I 1903 organiserte hun barn som arbeidet i gruver og fabrikker i «Barnas korstog», en marsj fra Kensington, Pennsylvania til Oyster Bay, New York (president Theodore Roosevelts hjem) med bannere som krevde tid til å leke og til å gå på skole. Selv om presidenten nektet å møtes med de marsjerende, brakte marsjen emnet om barnearbeid opp på toppen av offentlighetens agenda.
De senere år
I 1913, under Painwillt Creek-Cabin Creek-streiken i Vest-Virginia, ble Mother Jones sammen med andre fagforeningsfolk anklaget for å være med i en sammensvergelse som inkluderte drap. Hun ble satt i husarrest i Pratt, Vest-Virginia. Hennes arrestasjon reiste et ramaskrik og hun ble snart løslatt da angriperne ble identifisert som assosiert med en prominent lokal forretningsmann. Efter hennes løslatelse beordret Senatet en undersøkelse av forholdene i de lokale kullgruver. Hun var også sentral under slaget ved Blair Mountain i 1921.
Anne Haug
Anne Karine Haug (født Desserud; 1921–2023) var en norsk politiker (H) og sykepleier.
Hun vokste opp på slektsgården Søndre Desserud i Sigdal som datter av gårdbruker Ole Nilsen Desserud og hustru Rilda Andrea Olausdatter Tandberg. Hun var yngst av syv søsken. Etter folkeskolen gikk hun husmorskole og utdannet seg deretter til sykepleier og helsesøster. Hun giftet seg i 1951 med lege Leiv Haug fra Ål i Hallingdal, sønn av Andres Haug og Anna Selvik, bestyrere ved jordbruks- og husmorskolene på Lien.
Sumpurtemåler
Sumpurtemåler (Scopula immutata) er en sommerfugl i gruppen av de egentlige målere (Geometridae). Den finnes på Sørlandet og det sørlige Østlandet i Norge.
Anne Haug
Etter å ha bodd på Vinstra, i La Crosse, Wisconsin, i Bodø og i Kirkenes flyttet Anne og Leiv Haug til Namsos i 1960, da han ble kirurg ved Namdal sykehus. De fikk fire døtre, og hun var hjemmeværende husmor mens de var små. Senere ble hun daglig leder ved Namsos eldresenter.
Sumpurtemåler
Utseende
En liten til middelsstor (vingespenn 21 – 27 mm), slank, hvit måler. Vingene har spredte, grå skjell og fem, mer eller mindre tydelige, gul-grå tverrbånd, dessuten har hver vinge en liten, svart flekk litt foran midten (denne kan mangle i forvingen). Larven er naken, lang og tynn, lyst gulgrønn.
Anne Haug
Familien i Sigdal hørte til Bondepartiet, mens hun stemte med Høyre. Anne Haug meldte seg inn i Namsos Høyre i 1963 og ble innvalgt i kommunestyret i 1967. Hun ble leder for Høyrekvinnene i Namsos i 1971, medlem av Nord-Trøndelag Høyres arbeidsutvalg og medlem av Høyres sentralstyre fra 1972. I perioden 1972–1975 var hun innvalgt i Nord-Trøndelag fylkesting, som fortsatt var valgt indirekte av formannskapene i kommunene. Hun var den første kvinnen på Nord-Trøndelag fylkesting. Ved de første direkte valgene til fylkestingene i 1975 ble Haug gjenvalgt, noe hun ble frem til hun trakk seg tilbake i 1987. Hele tiden var hun medlem av fylkets helse-/sykehusnemnd, og 1979–1983 leder for Høyres fylkestingsgruppe. Hun var styreformann ved Namdal interkommunale sykehjem, styremedlem i Statens lånekasse for utdanning 1982–1987 og satt i representantskapet for Norsk Medisinaldepot. Haug var vararepresentant til Stortinget fra Nord-Trøndelag 1973–1981 og møtte i fire dager.
Sumpurtemåler
Levevis
Arten lever på fuktige steder, sumper og våtenger. Larvene lever vanligvis på mjødurt (Filipendula ulmaria). De voksne målerne flyr om natten i juni – august og kommer gjerne til lys. Arten overvintrer som larve.
Utbredelse
Sumpurtemåleren er utbredt over hele Europa. I Norge finnes den bare på Sørlandet og det sørlige Østlandet.
Nordre Oppdalen Idrettslag
Nordre Oppdalen idrettslag (NOIL) er idrettslaget i grenda Nordre Oppdalen i Lunner kommune i Viken. Laget ble grunnlagt i 1973, og har mellom annet vært aktivt innen idrettene fotball, håndball, langrenn, hopp og turn, og driver trenings- og trimgrupper.
Laget har eget grendehus (NOIL-huset), en fotballbane, en ballbinge og ei lysløype. Nåværende leder (2019) er Trond B. Holt.
Hedalen
Hedalen er både et dalføre og ei bygd i Sør-Aurdal kommune i Innlandet. Dalføret er en sidedal til Begnadalen. Bygda, som preges av barskog, landbrukseiendommer og spredt privatboligbebyggelse, strekker seg vest og nordover mot Vassfaret fra Nes i Ådal, som ligger langs E16 ved nordenden av Sperillen i Ringerike kommune i Buskerud. Naturvernområdet  Vassfaret, ligger med en del i Hedalen og en del i Flå i Buskerud. Fra Hedalen går det bomveg inn til Aurdalsdammen, og Nevlingen i Vassfaret.
Bygdesentrumet i Hedalen inkluderer blant annet Hedalen barne- og ungdomsskole, to nærbutikker og en liten bensinstasjon med verksted. Bygda er også kjent for Hedalen stavkirke, en bevart stavkirke som fortsatt er i bruk.
Bygda har tilkomst via fylkesvei 243 fra Nes i Ådal, fylkesvei 225 fra Begnadalen og fylkesvei 223 fra Nesbyen i Hallingdal. Det er dessuten mulig å ta seg dit via Strømsoddbygdveien fra Sokna og bomvei fra øvre Strømsoddbygda i Soknedalen over Vidalen. Dette er den gamle kongeveien til Valdres.
Fra bygdesentrumet i Hedalen til Nes i Ådal er det ca. 22 km, til Bagn i Valdres ca. 35,8 km, og til Nesbyen i Hallingdal ca. 47 km.
Hedalen har fra gamle tider vært stor leverandør av tømmer, og det var årlig fløting av tømmer på vassdragene i bygda til på slutten av 60 tallet. Dette er blitt tatt opp igjen som et kulturminne, og det er en årlig brøtning i Vassfaret.
Forfatterene Mikkjel Fønhus og Edvard Elsrud  har lagt mye av handlingen i flere bøker til Hedalen og områdene i Vassfaret, bla.a Skoggangsmann, og Slagbjørnen Rugg og Bjørnejakt i Vassfaret.
Bygdefolk har hatt stor interesse for å ta vare på det gamle i bygda – og det har blitt etablert et levende museum på Bautahaugen Samlinger
I tillegg har Bautahaugen også fått et komplett gårdsbruk, Bergsrud i Hedalen. Dette er nå blitt etablert som "levende gård", og skal drives på gammel måte.
I privat eie finnes og ei gammel mølle, som er i noenlunde stand, men ikke i drift. Den har vandret litt i sine mange leveår, og går under navnet "Husemølla" eller Hedalsmølla.
Edvard Holm Johannesen
Edvard Holm Johannesen (født 1844 i Middagsbukta, Balsfjord, død 17. desember 1901 i Balsfjorden) er en norsk ishavsskipper og oppdagelsesreisende.
Edvard Holm Johannesen begynte tidlig («allerede som smågutt») å reise på ishavet med faren og han ble en kjent ishavsskipper som gjorde flere oppdagelser i Nordishavet og Barentshavet østover mot Nordvestpassasjen.
Han fikk sine iakttagelser publisert i Kungliga Vetenskapsakademiens Handlingar, og fikk vitenskapsakademiets medalje i sølv (1869) og gull (1870).
I 1879 ble han engasjert av en russisk forretningsmann og skipsreder til å berge den havarerte damperen «Nordenskiöld» som var grunnstøtt ved Hokkaido i Japan. Edvard reiste østover sammen med sin bror Søren Anton og berget skipet som de så førte tilbake til Göteborg.
Senere var han i Russland (St. Petersburg) der han arbeidet for å få i gang en skipsrute (handelsrute) gjennom Karahavet østover til Jenisej, et prosjekt han ikke lyktes med.
Rundt midten av 1880-tallet flyttet Edvard tilbake til Sandøyra i Balsfjord som han hadde kjøpt i 1868, og levde der i små kår. Faren Johan Adrian flytter sammen med han. Samtidig som han nå begynte som gårdbruker fortsatte han en tid å reise blant annet som islos. Han giftet seg i 1889 med Alette Ingeborg Mortensdatter Kræmer. De fikk seks barn.
Edvard Holm omkom ved et forlis på tur fra Sandøyra til Tromsø. Han ble ikke funnet.
Helge Halkjær
Helge Halkjær (født 20. desember 1916, død 14. februar 1996 i Kolding) var en dansk roer som deltok i de olympiske leker 1948 i London og 1952 i Helsingfors.
Halkjærvant vant en olympisk sølvmedalje i roing under OL 1948 i London. Han var med på den danske fireren uten styrmann som kom på andreplass bak Italia. Roøvelsene ble gjennomført i perioden 5. til 8. august 1948 på Themsen. Roerne på den danske båten var Helge Halkjær, Aksel Bonde Hansen, Helge Muxoll Schrøder og Ib Storm Larsen.
BFU
BFU kan vise til:
«Vidar» (kanonbåt) (1882–1945)
«Vidar» var en norsk kanonbåt av 2. klasse, bygget ved Karljohansverns Verft i Horten, sjøsatt den 31. januar 1882. Hun var det siste skipet i sin klasse som ble bygget, og den siste båt i den norske marinen som fikk levert en riflet forladekanon.
Rundt 1910 ble Vale-klassen ombygget til mineleggere. Ombyggingen for «Vidar»s vedkommende fant sted i 1911, forladekanonen ble da erstattet med en 12 cm hurtigskytende kanon, den 37 mm kanonen ble erstattet med en større på 47 mm, mens de to resterende ble beholdt. «Vidar» ble så utstyrt med 50 miner.
«Vidar» ble ikke brukt som minelegger under invasjonen av Norge 9. april 1940, men som artilleriskip, slik lød i alle fall ordren. Minene ble lagt igjen på land i Melsomvik den 10. april, men «Vidar» kastet aldri loss, og lå fremdeles ved kai i Melsomvik den 14. april, da tre tyske skip kom inn til havnen. «Vidar» overgav seg uten kamp.
I 1945 ble hun solgt til Brødrene Anda i Stavanger for opphugging, etter å ha vært i tyske hender hele krigen.
Familiepedagogikk
Familiepedagogikk er et fagområde innenfor pedagogikken som omhandler oppdragelsen av barn og unge innenfor familiesammenhengen. Viktige tema innenfor familiepedagogikken er hva som kjennetegner familien som oppdragelsesarena, foreldrenes ansvar og autoritet i oppdragelsen i forhold til andre oppdragelsesinstanser, foreldrenes oppdragelsesverdier og mål og virkemidler i oppdragelsen i familien, samspillet mellom foreldre og barn og hvordan barnets egenart påvirker oppdragelsen, hvordan faktorer utenfor familien påvirker oppdragelsen i familien, familieutviklingens betydning for oppdragelsen, spesielle problemer knyttet til oppdragelsen innenfor ulike familieformer, besteforeldres og slektens familiepedagogiske funksjon og rolle og foreldreopplysning og andre familiepedagogiske støttetiltak.
Familiepedagogikk tilbys i dag som studieemne ved Pedagogisk forskningsinstitutt ved Universitetet i Oslo og ved Norsk lærerakademi i Bergen.
Amara fusca
Amara fusca er en av billene i delgruppen (underfamilien) Pterostichinae i familiegruppen løpebiller. Systematikken følger Carabidae of the World.
Utseende
Amara fusca er i underkant av 10 mm lang. Brystskjoldets bakhjørner er tydelig avsatt, men uten å være markert utstikkende. Sidene og  bakhjørnene er like brede som dekkvingenes skuldre, slik at billen får et ovalt utseende. Dekkvingene tredje rille-mellomrom (fra midtlinjen / sømmen) mangler helt børstepunkter, en fordypning med ett stivt oppstående hår.
Levevis
Amara fusca tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Hold Your Horse Is
Hold Your Horse Is er et musikkalbum med Hella, utgitt i 2002. Dette er gruppas debutalbum.
Grunnkretser i Spydeberg kommune
Grunnkretser i Spydeberg kommune er delområder og grunnkretser som seksjonerte tidligere Spydeberg kommune, Østfold, for folketellingsformål og lignende. I noen tilfeller sammenfalt de med kirkesogn, med valgkretser eller skolekretser.
A Tale in the Desert
A Tale of The Desert er et MMORPG (massively multiplayer online role-playing game), hvor handlingen er lagt til oldtidens Egypt. Spillets overordnede mål er å bygge samfunnet, med vekt på maskiner, infrastruktur, dekorasjoner og sosialt fellesskap. Metodene som brukes for å oppnå dette er samarbeid og utvikling, teknologisk så vel som økonomisk. Momenter som kamp eller slåssing er helt fraværende, selv om konflikter finnes. En annen vesentlig forskjell fra andre MMORPGs er at A Tale in the Desert spilles i avsluttende kapitler (kalt «Tales»). Etter at et kapittel er ferdig nullstilles serveren, slik at alle starter fra begynnelsen i det neste.
Spillet ble utviklet av det uavhengige selskapet eGenesis, hvor eier Andrew Tepper var hoveddesigner. I 2014 ble spillet og rettigheter til videre drift solgt til selskapet Pluribus Games. Det første kapittelet ble sluppet i 2003, og spillerne var fra 11. september 2015 i gang med kapittel syv. Spillets betalingsmodell krever at den enkelte spiller tegner abonnement, mens selve klienten lastes ned gratis.
Spillerkollektivet består av et lavt antall spillere sammenlignet med andre flerspiller-rollespill. Det eksakte tallet varierer og er vanskelig å fastslå, men spillets egen statistikk opererer per mars 2016 med i underkant av tusen aktive abonnementskontoer. Geografisk befinner de fleste spillerne seg i USA og Europa. En kan hevde at spillerbasen i A Tale in the Desert er mer dedikert enn den i større MMORPGs, ettersom den for eksempel samarbeider om store prosjekter på tvers av ulike spillergrupperinger («guilds»). Dette forsterkes av at spillets hoveddesigner deltar aktivt i spillet med figuren «farao» (tidligere også kalt «Teppy», etter Andrew Tepper, skaperen av spillet), en form for høyere makt som setter spillets premisser, blant annet ved å tilføre spillet skatter som spillerne kan lete etter, eller ved å smugle inn plutselige sykdommer. I spillets pratekanaler arrangerer farao debatter der sentral spillmekanikk og innhold diskuteres. På denne måten blir spillerne på sett og vis medutviklere, selv om det er selskapet som står for programmering og design.
Spillunivers
Spillets verden, en fritt tolket utgave av oldtidens Egypt, er delt inn i ulike soner kalt "regioner". Antall regioner, deres navn og utstrekning varierer fra kapittel til kapittel. Terrenget er naturlig nok et ørkenlandskap, med elva Nilen som dominerende geografisk element. Miljøet er imidlertid mer frodig enn en ørken skulle tilsi – utover oaser finner en store områder som kan minne om savanne. I tillegg til Nilen finnes innsjøer og mindre vannmasser.
Regionene er bundet sammen av «chariot stops» – vogner som teleporterer innbyggerne rundt om i landet. Spillerne gis anledning til å bygge hus og en rekke andre bygninger og maskiner knyttet til disse. Husene fungerer som baser for spillerne og spillerbyer dannes ved at flere hus bygges på samme område, ofte slik at kostbare maskiner og bygninger deles mellom innbyggerne. På tross av dette kan en erfaren spillers eiendeler være spredt over et stort område, fordi det ikke er lagt inn begrensninger på hvor mange hus man kan bygge, og fordi den enkelte spiller kan delta i flere grupperinger samtidig.
Oppbygning og grunnleggende spillmekanikk
For å nå et høyere nivå må spilleren delta i og fullføre en av spillets mange (opprinnelig 56) ulike «tests» – prøvelser, delt inn i flere forskjellige grupper. Prøvelsene gir spillerne oppgaver, som kan være alt fra å bygge en obelisk til å gifte seg med en av de andre spillerne. Etter noen innledende prøvelser for å bli kjent med spillet kan spilleren ta fatt på syv ulike utfordringer: sett av prøvelser som alle er tilknyttet et spesielt universitet.
Spillermedvirkning
I A Tale in the Desert har spillerne i større grad enn i tradisjonelle flerspillerrollespill mulighet til å påvirke spillets gang og retning. Ett eksempel på spillermedvirking er valg av «demipharaoh», en politisk posisjon som foruten prestisje og berømmelse også gir reell makt: en demipharaoh har mulighet til å utvise andre spillere fra Egypt, midlertidig eller permanent (såkalt «perm ban»). Slik utøves selvjustis når spillere lager bråk, for eksempel ved å ødelegge offentlig infrastruktur. Andre påvrkningsmuligheter inkluderer pyramidebygging som gir bonuser til hele Egypt og forslag til nye lover og regler i spilluniverset. Noen av spillernes handlinger og valg får også konsekvenser for påfølgende kapitler: ved avslutningen av kapittel fire måtte spillerne tenke ut nye teknologier som skulle introduseres i kapittel fem.
Den viktigste spillerstyrte prosessen er imidlertid knyttet til universitetene. I begynnelsen av hvert kapittel må alle teknologiene «låses opp». Dette kalles «forskning» og foregår på den måten at spillerne deponerer ulike ressurser i universitetene i den enkelte region. På denne måten settes moderniseringsprosesser i gang, slik at teknikker som var tungvinte og tidkrevende i begynnelsen av kapittelet senere blir langt enklere å utføre. Et eksempel er produksjon av trevirke: på det laveste teknologinivået må plank kappes én for én ved hjelp av skrøpelige stein-sager, mens de på høyere nivå kan produseres automatisk i sagbruk. For at modernisering skal skje må imidlertid spillerne medvirke gjennom samarbeid, ettersom det kreves store mengder ressurser og fordi en del av produksjonsteknikkene fordrer innsats av flere samtidig – dersom spillerne ikke evner dette forblir teknologien på et primitivt stadium.
Clive Owen
Clive Owen (født 3. oktober 1964 i Coventry, England) er en britisk skuespiller. Han var oscarnominert i kategorien beste mannlige birolle for rollen som Larry i filmen Closer.
Bakgrunn
Owen var den fjerde av fem brødre. Faren forlot familien da Owen var tre år gammel, og han ble oppdratt av sin mor og stefar. Owen ble uteksaminert fra Royal Academy of Dramatic Art i 1987.
Skuespiller
Owen begynte sin karriere som skuespiller på britisk TV. I 1988 hadde Owen en rolle i en BBC-produksjon av Precious Bane og i TV-filmen Vroom. Owen fikk strålende kritikker for sine prestasjoner i filmen Close My Eyes fra 1991. I denne filmen har han en full frontal naken-scene. I 1996 fikk Owen sin første store rolle i en Hollywood-film, The Rich Mans Wife, der han spilte mot Halle Berry.
Owen fikk stor internasjonal anerkjennelse for sin rolle i Croupier (1998) med Mike Hodges som rfegissør. I Croupier hadde han tittelrollen om en forfatter som tar jobb i et kasino i London som inspirasjon for sitt arbeid, bare for å havne midt i et ransforsøk. I 1999 opptrådte Owen som en ulykkesfugl i Split Second, hans første BBC-produksjon på et tiår. Owen hadde hovedrollen i filmen Greenfingers, om en kriminell som tar arbeid i en hage, før han ble med i BBC1-serien Second Sight. Owen fikk hovedrollen i den svært anerkjente teaterproduksjonen A Day in the Death of Joe Egg, om et ektepar med en sterkt funksjonshemmet datter.
Owen ble kjent for det nordamerikanske publikum i løpet av sommeren 2001 etter rollen som The Driver i The Hire, en serie kortfilmer sponset av bilprodusenten BMW. Han dukket opp i regissør Robert Altmans Gosford Park der han spilte mot Kristin Scott Thomas og Ryan Phillippe. I 2002 dukket Owen opp i The Bourne Identity med Matt Damon i hovederollen. Han spilte i Beyond Borders, og fikk tittelrollen i Kong Arthur, som han tok ridetimer for. Det gikk rykter om Owen som en mulig etterfølger til Pierce Brosnan i rollen som James Bond, før denne rollen gikk til Daniel Craig.
I 2006 spilte Owen i den kritikerroste filmen Children of Men. Filmen ble nominert til flere priser, deriblant en Oscar for beste tilpassede manus. Owen spilte hovedrollen i The International (2009), en film som ble beskrevet som en paranoid politisk thriller. Han hadde hovedrollen i The Boys Are Back, en australsk filmatisering av boken The Boys Are Back In Town av forfatter Simon Carr. Owen giftet seg med skuespillerinne Sarah-Jane Fenton den 6. mars 1995, og paret har to døtre sammen. I november 2006 ble han beskytter av Electric Palace Cinema i Harwich, Essex. Han er også en ivrig Liverpool FC-fan.
Langbølgen (Oslo)
Langbølgen (1–89, 2A–58) er en vei og et borettslag på Lambertseter i Oslo. Veien går som en fortsettelse av Cecilie Thoresens vei sørover fra Lambertseterveien gjennom store deler av Lambertseterområdet til Nordstrandveien.
Navnet «Langbølgen» ble vedtatt i 1951 og henspiller på radiobølgen langbølge. Bakgrunnen er at det tidligere stod radiomaster med langbølgesendere på Lambertseter.
Lambertseter senter er like ved Langbølgen, men regnes i sin nåværende form å ha adresse Cecilie Thoresens vei 17–21. Langbølgen borettslag består bl.a. av en høyblokk i nr. 1, og i gateetasjen i bygningene like sør for Lambertseterveien er det fortsatt butikker. Lambertseter kirke er i Langbølgen 33.
Lambertseter skole har adresse Langbølgen 22.
Taake
Taake er et norsk black metal-band fra Bergen, stiftet av Hoest under navnet Thule i 1993.
Første album, Nattestid er et typisk norsk black metal-album med den karakteristiske, ofte omtalt som dårlige, lydkvaliteten. Det som skiller dette albumet fra andre lignende bands album, er den tydelige bergensdialekten. De to neste albumene, Bjoergvin og Doedskvad, er produksjonen av betraktelig bedre kvalitet, og det er også blandet inn elementer fra folkemusikk, progressiv metal og thrash metal.
Taake er Hoests prosjekt, men en rekke andre musikere er blitt brukt i studio og live. Hoest er først og fremst vokalist og gitarist på alle offisielle utgivelser. Alle Taakes tekster blir sunget med bergensdialekt og følger med albumene, skrevet i runer.
Taake kom ikke ut med sitt debutalbum før i 1999. Dette fordi de var av den oppfatning at det er altfor mange band som ikke er gode nok til å gi ut album, som gjør det allikevel, særlig innen metal-bransjen. Fra tidsrommet 1993–1999 har Taake også gitt ut en rekke demoer.
Taake fikk en del oppstyr i media etter å ha brukt hakekors som en del av sitt show på en konsert i Essen i Tyskland, våren 2007. Bandet har benektet at dette har med nasjonalsosialisme å gjøre, men at de bruker alle symboler som innehar en negativ verdi. De to siste tysklandskonsertene på denne europaturnéen ble kansellert på grunn av dette, noe bandet beklaget overfor fans og samarbeidspartnere på det sterkeste i en offentlig uttalelse.
Musikkalbumet Noregs Vaapen (2011) ble nominert til Spellemannprisen 2011 i kategorien «Metal».
Baltisk ministerråd
Baltisk ministerråd er et internasjonalt samarbeidsorgan for regjeringene i Estland, Latvia og Litauen. Rådet ble etablert i Tallinn 13. juni 1994 for å styrke forbindelsene mellom Baltisk forsamling, de tre landenes parlamentariske samarbeidsorgan, og regjeringene. Ministerrådet kan få seg forelagt saker fra Baltisk forsamling.
Hella (band)
Hella spiller en teknisk blanding av støyrock og eksperimentell musikk. De nåværende medlemmene av bandet er Spencer Seim på elektrisk gitar, og Zach Hill på trommer. I 2005 kom Dan Elkan på vokal og gitar og Jonathan Hischke på synth og bass for sin Church Gone Wild Chirpin' Hard Tour og sluttet senere samme år. I 2006 kom Carson McWhriter, Aaron Ross og Josh Hill. I 2009 ble bandet redusert tilbake til en duo.
Blue Bird (sang)
"Blue Bird" er den 40. singelen lansert av Ayumi Hamasaki. Den ble lansert den 21. juli 2006 i tre ulike versjoner. Dette er Hamasakis 15 konstruktive singel til å komme på førsteplass, og 27 totalt. Den var opprinnelig planlagt å bli lansert med tre nye sanger, men kun to nye ble inkludert, "Blue Bird" og "Beautiful Fighters". "Blue Bird" er reklamesangen til Zespri Golden Kiwi, mens "Beautiful Fighters" er brukt til å representere mp3 spillere fra Panasonic. Som en bonus er følger det med en ny rockeversjon av "Ladies Night" (Som var med på (miss)understood albumet), kalt "Ladies Night ~another night~" tidligere brukt i en reklamefilm for Panasonic.
På Hamasakis offisille nettside, beskrives Blue Bird som en glad sommersang, og Beautiful Fighters en sang for å hylle kvinnen. Remixen av Blue Bird er i trance sjangeren.
CD (Versjon C) låtliste
CD Maxi Singel Mixed by Koji Morimoto Melodi av HΛL Komponert av Dai Mixed by Koji Morimoto Melodi av CMJK Komponert av Kazuhito Kikuchi Remixed av tasuku Remixed av Nish
Charts
Singelen debuterte rett som nummer #1 på den Japanske hittlisten "Oricon". Den solgte hele 104,268 flere kopier enn plass nummer to #2 den første uken. Singelen debuterte også som nummer #1 på iTunes Japan, den sikret seg også #2 plassen på United World Charts og ble dermed mestselgende singel fra Hamasaki i 2006.
Oppdragelse
Oppdragelse er et hovedbegrep i pedagogikken for den samlede veiledningen barn og unge får til å mestre livet og utvikle seg mot voksen ansvarlighet og selvstendighet. Formidling av holdninger, normer, verdier, kunnskaper og ferdigheter står sentralt i oppdragelsen, som derfor alltid er kulturavhengig. Oppdragelse kan omhandle alle sider ved personligheten, for eksempel kan man snakke om intellektuell, følelsesmessig, moralsk, estetisk og religiøs oppdragelse. Foreldrene har hovedansvaret, mens barnehage, skole og annen voksen nærkontakt bidrar. Oppdragelsesmetodene varierer ut fra tid og sted, og innenfor den enkelte familie.
Ifølge den engelske pedagogiske filosof R.S. Peters må fire kriterier være oppfylt for at noe skal kunne kalles kunne kalles oppdragelse. For det første må de kunnskaper, holdninger og verdier som overføres til barnet og den unge, være verdifulle i seg selv. For det andre må den som oppdras, tilegne seg egenskaper som hjelper ham/henne til å forstå virkeligheten. For det tredje må oppdragelsesprosessen være moralsk forsvarlig, og barnet og den unge være klar over hva som foregår.
Den norske pedagogen Reidar Myhre har ut fra en liknende tankegang definert oppdragelse som den voksne generasjons bestrebelser på å formidle til barn og unge – under gjensidig påvirkning – de kunnskaper og ferdigheter, holdninger og innstillinger, samlivsformer og trosformer som er uttrykk for den sosiale og kulturelle sammenheng oppdragelsen foregår i, på en slik måte at den nye generasjon får hjelp til å realisere sine evner og muligheter i retning av medmenneskelighet, ansvarlighet og selvstendighet, og gjennom dette virke tilbake på samfunn og kultur i både stabiliserende og nyskapende forstand.
Foreldrenes oppdragelse preges av sosial arv, kulturelle og sosiale normer, samfunnsverdier og egne holdninger om hvordan man bør være eller oppføre seg. Tidligere var oppdragelsen knyttet til «pli», skikk og bruk, takt og tone. I dag legges større vekt på selvrealisering og selvbestemmelse.
En beretning fra Strilelandet utenfor Bergen i 1723 forteller at foreldrene der verken refset eller slo barna, men lokket for dem når de ville ha dem til å utføre et ærend: «Gakk, søtin min». Små barn ble tiltalt som «Litfar» eller «Litmor» etter kjønn. Sorenskriveren i Sunnfjord, Hans Arentz, skrev senere på 1700-tallet at lokalbefolkningen der skjemte bort barna sine med «en altfor stor kjelenskab og utidig ømhed» som han mente var ukjent utenfor bondestanden. Uansett hva et barn stelte i stand, ble det bortforklart som «børneverk og uforstand, for hvilket det i deres tanker er synd at straffe det». Arentz undret seg også over at «denne overdrevne ømhed» i samme grad omfattet «fremmede fosterbørn» som var tatt inn i husholdningene. Den måtte oppleves som en voldsom kontrast til ordlyden i Christian Vs norske lov av 1687, der mannen hadde rett til å slå sine barn og tjenestefolk, «men ei med våpen». Også husmoren fikk utøve slik hustukt.
Oppdragelsesbegrepet innsnevres ofte til å gjelde holdnings- og karakterdannelsen, dvs. tilegnelsen av holdninger, normer og verdier, som utvilsomt er den mest sentrale siden ved oppdragelsen. Begrepet kan imidlertid utvides til å omfatte intellektuell, emosjonell, sosial, moralsk, estetisk og religiøs oppdragelse. Ut fra en slik forståelse blir det naturlig å oppfatte oppdragelse som et overordnet begrep i forhold til undervisning, som er pedagogikkens andre hovedbegrep. Med en snevrere forståelse av oppdragelsesbegrepet blir oppdragelse og undervisning mer sideordnede begreper.
Store Erte
Store Erte er en innsjø som ligger i Halden kommune i Østfold i Viken fylke, ca. 5–6 km opp fra byen. Områdene rundt kalles Ertemarka, og er et mye brukt turterreng for Haldenboere. Både Store Erte og det nærliggende Krusætertjern har et stort antall småviker som brukes som badeplasser.
Store Erte og Krusætertjern har felles vannspeil, og felles utløp til Ganerødelva som munner ut i Femsjøen en snau kilometer nedenfor Brekke sluser. Ved Ganerødelvas utløp synes ennå pilarer fra tidligere tømmerrenner, og spor etter en gammel mølle.
Ertemarka sør for Store Erte er i randsonen for det området der en norsk-svensk ulvestamme har eller har hatt sitt revir. . Observasjonene har riktig nok blitt færre i det siste, og det er reist spørsmål om hele flokken er drevet ut av territoriet.
Władysław Gomułka
Władysław Gomułka (født 6. februar 1905 i landsbyen Białobrzegi Franciszkańskie tett ved Krosno, død 1. september 1982 i Warszawa) var en polsk kommunistisk politiker og førstesekretær i Polska Zjednoczona Partia Robotnicza.
Frem til det tyske og russiske angrep på Polen
Gomułka var først aktiv i fagbevegelsen, og ble medlem av Komunistyczna Partia Polski i 1926. Etter å ha sonet en toårig fengselsstraff på grunn av sin politiske virksomhet reiste han i 1934 til Moskva, hvor han han bodde i et år og gjennomgikk kommunistisk skolering. Da han kom tilbake til Polen i 1935 ble han arrestert igjen, og satt i fengsel det meste av tiden frem til utbruddet av annen verdenskrig.
Politisk virke på kommunistisk og sovjetisk side
Da krigen brøt ut havnet han i den sovjetiskokkuperte delen av Polen, og ble dermed satt fri.
Han ble en av de viktigste representanter for de polske kommunistene under krigen, og overbeviste i 1943 Stalin om at et polsk kommunistparti måtte gjenopprettes. I tiden etter deltok han i grunnleggelsen av Polska Partia Robotnicza, og ble etter to andre partifunksjonærers død valgt til generalsekretær. Gomułka var visestatsminister i den midlertidige regjeringen for Republikken Polen (Rząd Tymczasowy Rzeczypospolitej Polskiej) fra januar til juni 1945, og i den midlertidige nasjonale enhetsregjeringen (Tymczasowy Rząd Jedności Narodowej) fra juni 1945 til 1947. Han deltok i manipulasjonen av folkeavstemningen 3xTAK i 1946 og parlamentsvalget i 1947, og ble, som han selv sa det, «Polens hegemon».
Det kom imidlertid til strid mellom Gomułka og den mest stalinistiske fløyen i partiet, deriblant Bolesław Bierut, Hilary Minc og Jakub Berman, som i 1948 med støtte fra Moskva klarte å styrte Gomułka. Han ble fordømt på grunn av «høyrenasjonalistisk avvik», utvist fra partiet og fengslet mellom 1951 og 1954.
Etter Bolesław Bieruts død og den begynnende avstaliniseringen i 1956 ble han rehabilitert og valgt til førstesekretær i partiet. I begynnelsen var han populær på grunn av sine reformer og løfte om å skape en «polsk vei» innen sosialismen. Reformiveren avtok imidlertid snart og han bøyet i økende grad av for sovjetisk press. På begynnelsen av 1960-tallet igangsatte han en skjerpet undertrykkelse av kritiske intellektuelle, og ikke minst en skjerpet forfølgelse av den katolske kirke.
I 1968 deltok han i Warszawa-pakt-landenes invasjon av Tsjekkoslovakia for å slå ned Prahavåren, og samme år igangsatte han en massiv antisemittisk kampanje som førte til at nesten alle gjenværende jøder forlot Polen. Kampanjen ble ansett for å være et av Østblokkens svar på seksdagerskrigen.
I desember 1970 brøt det ut demonstrasjoner, som ble blodig slått ned. Flere dusin demonstrerende arbeidere ble skutt og drept. Denne begivenheten medvirket til at Gomułka til slutt ble avsatt fra sine maktposisjoner av partiet. Han ble etterfulgt som førstesekretær av Edward Gierek.
Han ble gravlagt på Powązki-kirkegården i Warszawa.
Alan Johnston
Alan Graham Johnston (født 17. mai 1962) er en britisk journalist som jobber for BBC. Han har vært BBCs korrespondent i Usbekistan, Afghanistan og i Gaza. Han ble kidnappet av en gruppe væpnede palestinere den 12. mars 2007 og sluppet fri den 4. juli samme år.
Fangenskapet førte til mange protester verden rundt, også innad i de palestinske territorier og et medlem av den britiske regjering møtte Hamas for første gang. Den 15. april gikk det rykter om at han hadde blitt myrdet, men disse ble senere avkreftet. Et lydopptak, angivelig fra kidnapperne, dukket opp den 8. mai. Ifølge dette lydopptaket ville Johnston snart bli frigitt. Den 1. juni ble en videosnutt av Johnston frigitt. Etter at Hamas tok full kontroll over Gaza midt i juni og krevde at han skulle bli frigitt, ble det luftet håp om en snarlig frigivelse. Den 24. juni ble det imidlertid publisert en video der han hadde eksplosiver festet rundt livet. Det ble advart at dersom det ble gjort forsøk på å få ham frigitt ved makt, så ville bomben bli detonert. Den 4. juli ble han imidlertid satt fri og overlevert til palestinske tjenestemenn fra Hamas.
Bakgrunn
Johnston ble født i Lindi, Tanganyika (nåværende Tanzania), den 17. mai 1962,. Hans foreldre er Graham og Margaret Johnston. Han gikk på skole og senere på universitet i Skottland, der han studerte politikk. Johnston har også utdanning i journalistikk fra Wales.
Journalistisk virke
Johnston begynte å jobbe i BBC i 1991 og har vært korrespondent i åtte år, i forskjellige områder, som Tasjkent, Usbekistan og Kabul i Afghanistan. Han var i Kabul mens Afghanistan fortsatt var kontrollert av Taliban. Etter planen skulle han ha vært BBCs faste korrespondent i Gaza fram til 1. april 2007 og han var den eneste utenlandske reporteren fra en større vestlig mediaorganisasjon som fortsatt var i området på det tidspunktet han ble kidnappet.
Johnston har dekket mange store begivenheter i Gaza for BBC, inkludert den israelske tilbaketrekningen fra Gaza i 2005, Hamas seier i det palestinske valget i 2006, konflikten mellom Israel og Gaza i 2006 og de tidligere deler av den palestinske borgerkrigen mellom Hamas og Fatah (fram til det tidspunkt han ble kidnappet).
Johnston blir ansett som en svært erfaren og respektert journalist blant sine kolleger, og på grunn av gode lokalkunnskaper var det mange andre journalister som kontaktet ham for informasjon. Mustafa Barghouti, palestinernes informasjonsminister, har beskrevet Johnston som “en venn av vårt folk” og at Johnston “har gjort mye for vår sak”. Den fengslede Fatah lederen Marwan Barghouti har også omtalt Johnston som en "venn av det palestinske folk". Johnston har vunnet flere priser for sine reportasjer
Glasslegemeavløsning
Glasslegemeavløsning er en aldersforandring i øyet som i seg selv er godartet.
Carlos Mendieta
Til sammen fungerte Hevia og Márquez ikke lenger enn tre dager i embetet. Mendieta fra partiet Unión Nacional kom til å sitte atskillig lenger. Han fungerte som Cubas midlertidige eller provisoriske president i nesten 11 måneder – fra 18. januar 1934 til 11. desember 1935.
Alan Johnston
Kidnappingen
Ifølge palestinsk politi, ble fire væpnede menn observert ved Johnstons bil,. Kidnappingen ble fordømt av palestinske myndigheter, og en unntakstilstand med veisperrer ble gjennomført for å forsøke å finne Johnston, som var inne i det som skulle ha vært hans siste uker i Gaza, der han hadde vært i tre år.
Det gikk rykter om at forhandlinger hadde begynt for å sørge for å få Johnston frigitt, men BBC holdt lenge fast ved at de så langt ikke hadde noen uavhengig bekreftelse på at Johnston faktisk hadde blitt kidnappet. En uke etter forsvinningen bekreftet BBC at det ikke lengre kunne være noen tvil om at han hadde blitt kidnappet.
Den 21. mars, rapporterte israelske kilder at Johnston kunne ha blitt kidnappet av den samme gruppen som i juni 2006 hadde kidnappet den israelske soldaten Gilad Shalit, noe som imidlertid ble benektet for de ansvarlige for sistnevnte kidnapping.
Den 26. mars var kidnapping allerede den lengste en utlending hadde opplevd i Gaza. Dette medførte på nytt krav om at han måtte bli frigitt.
Under den tredje uken av fangenskapet ble det spekulert i om Johnston hadde blitt fanget av en mektig Gaza familie med kriminelle forbindelser, som skiftet støtte til de ulike palestinske faksjonene dersom de skulle være misfornøyd med noen av dem. Familien skulle etter sigende ha planer om å bruke Johnston som et forhandligskort som ville bli løslatt i bytte mot ti medlemmer av Hamas som hadde drept medlemmer av familien..
Carlos Mendieta
Medieta var en politisk leder i partiet Unión Nacional, og hadde vært en av de hovedmotstanderne til diktatoren Gerardo Machado. Som president måtte han nå prøve å håndtere og redusere kaoset – mord, opptøyer, streiker og regulære gateslagsmål – som hersket i store deler av landet etter Machados fall 12. august 1933.
Glasslegemeavløsning
Glasslegemet er en geléaktig, gjennomsiktig masse som normalt fyller hele øyet og er festet flere steder til netthinnen og synsnerve. Med alder blir konsistensen mer flytende og det dannes stadig flere lommer med væske i denne substansen. Glasslegemeavløsning finner sted når glasslegemet skrumper inn så mye at den løsner fra netthinnen. Dette er meget alminnelig, og kan ved undersøkelse gjenfinnes hos omtrent 60% av personer eldre enn 80 år. De fleste får ingen symptomer, men noen vil oppleve økt antall uklarheter ("fluer") i synsfeltet og ev. lysglimt i synsranden. I noen få tilfeller kan glasslegemeavløsning imidlertid være et mulig forvarsel på netthinneavløsning, som er en akutt øyelidelse som kan føre til blindhet dersom behandling ikke startes raskt.
Carlos Mendieta
Enkeltpersoner og familier som var blitt utsatt for Machados hemmelige politi og dødskvadroner, drev nå jakt over hele landet på disse, og alle som hadde vært Machados tilhengere. I deler av landet var så godt som alt av politi og ordensmakt blitt fjernet, drept eller henrettet uten lov og dom. I tillegg kom det stadig mer tilspissede forholdet mellom statsmakten på den ene siden og fagbevegelse, radikale politiske grupper og studentorganisasjoner på den andre siden. Det tilspissede forholdet hadde i første rekke oppstått etter 14. januar 1934 da Batista – på sterk oppfordring fra USAs president Franklin D. Roosevelt – hadde avsatt den midlertidige presidenten Ramón Grau og erstattet han med Carlos Hevía.